અસદ સરકાર સામે પ્રારંભિક આંતરિક વિરોધ બિન-રાજકીય સશસ્ત્ર જૂથોની રચનાથી શરૂ થયો હતો, જે આંતરિક સશસ્ત્ર સંઘર્ષમાં પરિણમ્યો હતો. જ્યારે સીરિયન સરકારના ટેકામાં રશિયાએ ઝુકાવ્યુ ત્યારે મામલો વધુ પેચિદો બન્યો હતો. અમેરિકા અને તેના સાથીઓએ ઈસ્લામિક સ્ટેટ (આઇએસ) સામે લડવા હસ્તક્ષેપ કર્યો હતો. બાદમાં પોતાના હસ્તક્ષેપને સ્વ-બચાવ, સામૂહિક આત્મરક્ષણ અને માનવતાવાદી હસ્તક્ષેપ તરીકે યોગ્ય ઠેરવ્યો હતો. જ્યારે આંતરરાષ્ટ્રીય કાયદા હેઠળ સશસ્ત્ર માનવતાવાદી હસ્તક્ષેપ કરી શકાતો નથી અને તેને ન્યાયી ઠેરવી શકાતો નથી. સ્વયંસેવી અથવા સામૂહિક સ્વ-બચાવની કાયદેસરતા શંકાસ્પદ ગણવામાં આવી છે. રશિયાએ પોતાની દખલગીરીને એમ કહીને વાજબી ઠેરવી કે અમને તો હસ્તક્ષેપ કરવા માટેનું અધિકારીક આમંત્રણ અપાયું હતું અને અમે તો સીરિયન સરકારના સમર્થનમાં બિન-રાજ્ય સશસ્ત્ર જૂથો સામે ઝઝૂમી રહ્યા છીએ. આમ, બહુવિધ રાજ્યો અને નોન-સ્ટેટ એક્ટર્સની સંડોવણીએ ઘર્ષણને જટિલ કરી નાખ્યું છે. એવું માનવામાં આવે છે કે ઘર્ષણમાં ઉતરેલા પક્ષો સશસ્ત્ર કોન્ફ્લિક્ટના કાયદાની વિરૂદ્ધ તકરારમાં સામેલ થયા છે, જે માનવતાવાદી વિનાશ તરફ દોરી જાય છે. તકરારને વધુ ખરાબ થતી અટકાવવા માટે ચોક્કસ સિદ્ધાંતો આધારિત સંયુક્ત પ્રયાસ શરૂ કરવાની જરૂર છે.